સસરાના ઘરે મોઢું સંતાડીને ઝડપથી આવી ગયા. પછી ભિખારીઓની લાઇનમાં બેસી ગયા. મહેમાનો તથા મિત્રો જમીને પરવારી ગયા હતા. એંઠું-વધેલું ભોજન હવે ભિખારીઓને પીરસાતું હતું. બાપુના વાડકામાં પણ થોડી મીઠાઈ પડી. બાપુને ઘણું પાણી છૂટી ગયું હતું, પણ ખવાય કેમ ? ભીખ માગનારા હઠ કરીને વધુ માગવા લાગ્યા. પીરસનારો કંજૂસ હતો. એક ભિખારી પીરસનારાને જરા વધારે પડતું બોલી ગયો. પીરસનારો ગુસ્સે થયો. લાકડી લઈ તે બરાડ્યો : ‘જે મળ્યું છે, તે લઈને ભાગો, નહીંતર એક એક દેવા મંડું છું.’ આમાંથી થઈ ભાગદોડ. બાપુને આવી ભાગદોડનો મહાવરો ક્યાંથી હોય ? છતાં બાપુ પણ નાઠા. નાઠા તો ખરા, પણ કોઈની હડફેટમાં આવી ગયા. પછી બાપુ તો પડ્યા એંઠવાડના ગંદા પાણીના ખાડામાં ! ને પછી તો થઈ ગઈ બૂમાબૂમ :